Diari Oficial de la Generalitat Valenciana


Sumari del DOGV 5397, del 28-11-2006 (2006/12705)

Informació pública de la modificació puntual número 2 de l'article 10 de las normes urbanístiques del document d'homologació sectorial modificativa del Pla General d'Ordenació Urbana amb ordenació detallada del sector La Closa de Meliana.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5397

Data del DOGV
:   28-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12630


Organisme emissor
:   Ajuntament de Meliana

Tipus de document
:   Anunci

Informació pública de la modificació puntual número 2 de l'article 10 de las normes urbanístiques del document d'homologació sectorial modificativa del Pla General d'Ordenació Urbana amb ordenació detallada del sector La Closa de Meliana. [2006/S12901]  
L'Ajuntament Ple, en sessió celebrada el 6 d'octubre de 2006 va adoptar, entre altres, l'acord següent:  
Desè. Modificació puntual número 2 de l'article 10 de les normes urbanístiques del document d'homologació sectorial modificativa del Pla General d'Ordenació Urbana amb ordenació detallada del sector La Closa de Meliana.  
Vist el dictamen favorable de la Comissió Informativa d'Urbanisme de 21 de setembre de 2006, relativa a la modificació puntual elaborada d'ofici pel Departament d'Urbanisme d'esta corporació, en relació a les condicions de parcel·la mínima edificable, la corporació, per unanimitat, acorda:  
Primer. Aprovar inicialment la modificació número 2 del Pla Parcial de La Closa que suposa donar una nova redacció a l'article 10 de les normes urbanístiques del document d'homologació sectorial modificativa del Pla General d'Ordenació Urbana del sector La Closa que literalment diu:  
«Article desè. Parcel·la mínima edificable  
1. La parcel·la mínima edificable tant per a ús industrial com terciari haurà de tindre una superfície mínima de 200 metres quadrats, la suma de les alineacions exteriors haurà de ser igual o superior a 10 metres. Els angles formats per l'alineació exterior i els límits laterals seran superiors a 80 graus sexagesimals. Es podrà inscriure un rectangle de 10 per 20 metres, i un dels seus costats coincidirà amb l'alineació exterior. Algunes de les vies d'accés hauran de tindre una amplària mínima de 12 metres».  
Segon. Sotmetre a informació publica l'expedient de modificació puntual número 2 del Pla Parcial La Closa pel termini d'un mes, mitjançant edicte publicat al Diari Oficial de la Generalitat i a un diari no oficial d'àmplia difusió a la localitat, de conformitat amb allò establert als articles 83.2.a) in fine, de la Llei 16/2005, de 30 de desembre, Urbanística Valenciana.  
Durant aquest termini, el projecte diligenciat de la modificació puntual del pla es trobarà depositat a les oficines del Departament d'Urbanisme d'aquest ajuntament, per a la seua consulta pública en horari d'atenció al públic, de conformitat amb allò establert en els articles 83.2.a) in fine de la Llei 16/2005, de 30 de desembre, Urbanística Valenciana.  
Tercer. Conclòs el període d'audiència al públic anteriorment exposat, el Ple de l'Ajuntament podrà resoldre sobre la seua aprovació definitiva.  
Meliana, 18 d'octubre de 2006.. L'alcalde: Vicent Ahuir Cardells.